  Майя Бывальцева 2-тӥ инвожолы Удмуртиын коронавирус инфекциен черлам 505 адями кулӥз ни. Соос пӧлысь куинез берло нуналскын. Кышномуртъёслы 73 но 86 арес, воргоронлы 72 арес вал. Со сярысь элькунысь оперативной штаб ивортӥз. Нунал ӵоже улосвылын 104 выль черламъёсты шараязы. Соос пӧлын 14 аресозь 11 пиналъёс но 65 арессэс ортчем 12 арлыдоос. Диагноззы Ижкарын 52 улӥсьёслэн зэмаз, Ува ёросын – 17, Сюмси ёросын – 15, Красногорск ёросын – куать, Глазовын, Сарапулын – быдэн ньыль, Эгра ёросын – кык, Балезино, Дэбес, Дэри, Юкаменск ёросъёсын – быдэн одӥг. 43 адями висёнэз вормиз Туннэ нуналлы Удмуртиын коронавирусэн черлан 35 сюрс 956 учыр лабораториосын зэматэмын. 32 сюрс 269 адями йӧназ. Али 79-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 491 эскеронъёс ортчытӥзы. 2-тӥ пӧсьтолэзьлы Удмуртиын 197 сюрс 457 адями коронавируслэсь прививка пуктӥз, со пӧлысь 143 сюрс 635-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  